เมื่อวันที่ ๕ พ.ค. ๖๗  ข้าพเจ้าได้แจ้ง กทม. ทาง Traffy Fondue กรณีมีคนมาทำราวตากผ้าบนที่สาธารณะคลองเป้ง ตรงข้างบ้านเลขที่ ๓๐๙/๔ ซอยเอกมัย ๑๙ เขตวัฒนา (บ้านผู้แจ้ง)(2024-D9ZA4Q)

ต่อมาวันที่ ๘ มิ.ย. ๖๗  ข้าพเจ้าได้แจ้ง กทม.ทาง Traffy Fondue กรณีมีผู้นำขยะสิ่งของมาทิ้งบนที่สาธารณะคลองเป้งตรงข้างบ้านเลขที่ ๓๐๙/๔ ซอยเอกมัย ๑๙ เขตวัฒนา (2024-MNNQMG)

จนถึงขณะนี้เขตวัฒนายังไม่ได้มาเก็บราวตากผ้าและขยะสิ่งของข้างต้นออกไปจากที่สาธารณะ นอกจากนี้ยังมีขยะสิ่งของต่างๆเพิ่มขึ้นอีก (ตามภาพ) หาก จนท. ยังไม่รีบดำเนินการเก็บกวาดให้แล้วเสร็จโดยเร็วและมีมาตรการที่เด็ดขาดจริงจัง ปัญหานี้ก็จะเกิดขึ้นอีก ซึ่งก็จะมีปัญหาอื่นตามมาด้วย เช่นมีผู้บุกรุกคลองเป้งรายหนึ่งมักขนวัสดุสิ่งของมากองบริเวณนี้ คือใช้ที่ตรงนี้เป็นที่กอง/ที่เก็บของๆเขา แล้วมาตอก/เลื่อยไม้ ฯลฯ อยู่ตรงนี้ซึ่งก่อให้เกิดเสียงดังสร้างความเดือดร้อนรำคาญแก่ข้าพเจ้าและภรรยาซึ่งมีบ้านอยู่ตรงนั้น  เรื่องนี้ข้าพเจ้าและภรรยาได้ร้องเรียนเขตวัฒนานับครั้งไม่ถ้วน แต่เหตุการณ์ดังกล่าวก็ยังคงเกิดขึ้นต่อเนื่องมาตลอดหลายปี นอกจากปัญหาผู้บุกรุกรายนี้แล้ว ข้าพเจ้ายังเห็นเด็กๆลูกหลานผู้บุกรุกที่สาธารณะคลองเป้งใช้วัสดุที่มีคนนำมาทิ้งตรงนี้ขว้างเล่นลงคลองซึ่งก็ก่อให้เกิดปัญหาสภาพแวดล้อมอีกแบบหนึ่ง  ใครเดินผ่านไปมาเห็นสภาพกองขยะวัสดุต่างๆก็อาจเกิดความมักง่ายโยนขยะทิ้งตามไปด้วย  ดังนั้น การไม่รีบดำเนินการและไม่ดำเนินการอย่างจริงจังก็จะกลายเป็นการส่งเสริมพฤติกรรมดังกล่าวได้  เมื่อเขต/กทม.ผ่อนผันให้ผู้บุกรุกที่สาธารณะอาศัยอยู่  ก็ขอให้เขต/กทม. กำกับดูแลให้เป็นไปตากฎหมายด้วยครับ เพราะไม่เป็นธรรมอย่างยิ่งที่ประชาชนทั่วไปจะต้องมารับเคราะห์จากการผ่อนผันดังกล่าว  ขอให้เขต/กทม.เร่งดำเนินการและมีมาตรการที่เด็ดขาดจริงจังด้วยครับ ขอบคุณครับ